Diari Oficial de la Generalitat Valenciana


Sumari del DOGV 9967, del 28-10-2024 (2024/11404)

RESOLUCIÓ de 14 d’octubre de 2024, per la qual s'autoritza una generació de crèdits en el capítol 9, projecte financer TA000, del programa 011A00, Servici del deute, de la secció G0119, per import de 9.833.333,33 euros i una generació, en el pressupost d'ingressos, pel mateix import, en l'aplicació 82422, Reintegraments de préstecs concedits al sector públic a curt termini. D'entitats públiques (expedient 06.042/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9967

Data del DOGV
:   28-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11396

CVE
:   NMXY-H-9663-57600

Data del document
:   14-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Mitjançant Acord de 16 de juliol de 2024, el Consell va autoritzar l'assumpció, per part de la Generalitat, dels préstecs subscrits per l'entitat pública de Sanejament d'Aigües Residuals de la Comunitat Valenciana, EPSAR, i l’Institut Valencià de Finances, IVF, amb el Banc Europeu d'Inversions, BEI, amb un saldo viu de 668.464.850,50 euros i 26.483.802,00 euros respectivament, més els corresponents interessos generats no vençuts a la data de la subrogació. L'acord del Consell arreplega, així mateix, que la Generalitat assumirà la totalitat dels gastos generats per la subrogació de les operacions esmentades.

Amb data 19 de juliol de 2024 el director general de Finançament va emetre resolució, relativa a la formalització en eixa mateixa data dels contractes de cessió de posició contractual a favor de la Generalitat dels préstecs subscrits per EPSAR i IVF amb el BEI, pels imports abans esmentats.

D'acord amb els contractes de préstec inicialment subscrits per EPSAR que s'han subrogat, en els mesos d'octubre i desembre de 2024 la Generalitat haurà d'atendre el pagament de quotes d'amortització per import de 9.833.333,33 euros, per tant, ampliar el capítol IX del pressupost de gastos de l'exercici 2024 en 9.833.333,33 euros.

Per tot això, es proposa una generació de crèdit, en el pressupost de gastos, per import de 9.833.333,33 euros, en el centre gestor Y31473464OU25717, posició pressupostària G.011A00.91482, projecte TA00000004, capítol IX, Passius financers, que es finança amb una generació, en el pressupost d'ingressos, pel mateix import, en l'aplicació 82965, Reintegraments de préstecs concedits al sector públic a curt termini. D'entitats públiques.

Tot això, sense perjuí que els pagaments esmentats s'atendran a càrrec de disposicions del préstec subscrit per la Generalitat amb l'Institut de Crèdit Oficial en representació de l'Administració general de l'Estat a càrrec del Fons de Finançament a Comunitats Autònomes en 2024 a través del compartiment Fons de Liquiditat Autonòmic (FLA) quan es comptabilitzen els citats ingressos.

Per tot l'anterior, i en virtut del que es disposa en l'article 50 de la Llei 1/2015 d'hisenda pública, sector públic instrumental i subvencions, i dels articles 21 i 24 de la Llei 8/2023 de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, de 20 de febrer) de delegació de determinades competències en òrgans d'esta conselleria,

RESOLC

*Primer*

Autoritzar un augment del pressupost d'ingressos, en l'aplicació Y23350610AU31529 I. 82687, Reintegraments de préstecs concedits al sector públic a curt termini. D'entitats públiques, per import de 9.833.333,33 euros.

*Segon*

Autoritzar una ampliació de crèdit en el pressupost de gastos, en l'aplicació H68844146ZX08942 G.011A00.91244, projecte financer TA00000004, per import de 9.833.333,33 euros.

  

València, 14 d'octubre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública